钦定古今图书集成/明伦汇编/氏族典/第180卷 > 《廖用贤尚友录》 > 燕公楠
## 钦定古今图书集成/明伦汇编/氏族典/第180卷 > 《廖用贤尚友录》 > 燕公楠

按《元史燕公楠传》：“公楠字国材，南康之建昌人，宋礼
部侍郎肃之七世孙。十岁能属文，居父丧，庐墓三年。
再贡于乡，不第。后以连帅辟，五迁至通判赣州事。至
元十三年，世祖既平江南，帅臣板授同知赣州事。十
四年，以平广南功，迁同知吉州路总管府事。二十二
年夏，召至上都，奏对称旨，世祖赐名赛因囊加带”，命
参大政，辞，乞补外。除佥江浙行中书省事，俄移江淮。
尚书省立，就佥江淮行尚书省事。二十五年，除大司
农，领八道劝农营田司事，兴利举弊，绩用大著。二十
七年，拜江淮行中书省参知政事。会欲易政府大臣，
以公楠为平章政事，固辞。改江浙行中书省参知政
事。三十年，复为大司农。元贞元年，进河南行省右丞，
厘正盐法，民便之。召入觐，成宗以公楠先帝旧臣，慰
劳良至，改拜江浙行省右丞。明年，迁湖广行省右丞。
召还朝，卒。帝闻，甚伤悼之，赙赠有加。